Kolegice i kolege poslanici, dame i gospodo, poštovani gosti molim vas da zauzmete svoja mjesta. Otvaram 63. sjednicu Predstavničkog doma Parlamentarne skupštine BiH. Na sjednicu su pozvani naši redovni gosti: predsjedavajući i članovi Predsjedništva BiH, predsjedavajući i članovi Savjeta ministara BiH, predstavnici međunarodnih organizacija i ambasada u BiH, predstavnici medija. Srdačno pozdravljam sve prisutne poslanike i goste. Odsustvo sa sjednice opravdali su poslanici Lazar Prodanović, Asim Sarajlić i Azra Hadžiahmetović. Prema informaciji službe sjednici je prisutno 34 poslanika. Konstatujem da sjednica ima kvorum za rad i odlučivanje. Što se tiče izmjena i dopuna dnevnog reda sjednice želim napomenuti slijedeće. Na dnevni red sjednice dodate su: Tačka 9. Izvještaj o radu Privremene zajedničke komisije oba doma Parlamentarne skupštine BiH za izradu predloga izmjena i dopuna Poslovnika Predstavničkog doma Parlamentarne skupštine BiH i Poslovnika Doma naroda Parlamentarne skupštine BiH. Tačka 12. Davanje saglasnosti za ratifikaciju Ugovora o garanciji koji se odnosi na Ugovor o zajmu za Projekat centralnog grijanja Pale, između Bosne i Hercegovine i Evropske banke za obnovu i razvoj. Sa dnevnog reda skinuta je: Tačka 7. Predlog zakona o izmjeni i dopuni Izbornog zakona BiH – predlagač: poslanik Milorad Živković. Predlog zakona je povučen iz procedure. Dopunjene su: Tačka 3. Predlog zakona o pravima žrtava torture – predlagači: poslanici Azra Hadžiahmetović i Beriz Belkić, sa Mišljenjem Zajedničke komisije za ljudska prava, prava djeteta, mlade, imigraciju, izbjeglice, azil i etiku, koje je negativno po drugi put. Tačka 5. Predlog zakona o sprečavanju pranja novca i finansiranja terorističkih aktivnosti – predlagač: Savjet ministara BiH, sa Mišljenjem Zajedničke komisije za odbranu i bezbjednost BiH koje je negativno. Prije prelaska na raspravu o dnevnom redu potrebno je da riješimo jedno prethodno pitanje. Vezano je za Predlog rezolucije o provjeri porijekla imovine – predlagača poslanika Denisa Bećirovića. 2 Naime, u skladu sa članom 148. stav 2. Poslovnika trebamo se izjasniti da li ćemo ovaj Predlog rezolucije uputiti na razmatranje nadležne komisije. Dakle, stavljam na glasanje prijedlog da se Rezolucija uputi na razmatranje nadležnoj komisiji. Molim vas pripremite se za glasanje. Možete glasati sad. Za 33, protiv nije bilo, suzdržan 1. Konstatujem da je Dom odlučio da se ovaj Predlog rezolucije uputi na razmatranje nadležnoj komisiji, to je Ustavnopravna komisija. Otvaram raspravu o predloženom dnevnom redu. Uvaženi kolega Drago Kalabić. Izvolite.
Zahvaljujem gospodine predsjedavajući. Sve vas pozdravljam. Shodno raspravi na proširenom Kolegijumu, na kojem nismo uspjeli nažalost da se dogovorimo, ja predlažem novu tačku dnevnog reda, i ako je po mogućnosti da to bude pod rednim brojem 3, a to je Informacija ministra pravde BiH o trenutnom pravnom statusu generala vojske RS-a Novaka Đukića. Ovdje je materijal uz ovaj prijedlog, koji ćemo, evo dostaviti. Ja ću samo da vas podsjetim da je 23. januara 2014. Ustavni sud BiH usvojio apelaciju gospodina Đukića i utvrdio povredu shodno odluci Suda u Strazburu. I svima onima kojima je to poznato, i da skratim, u ovom momentu čovjek, možda jedini u Evropi, sjedi u zatvoru bez ikakve odluke bilo kog organa, bilo čega, da iko išta kaže, iko išta govori. Smatramo da je to neprihvatljivo, nedopustivo i sramota za ovu zemlju, i da bismo i povodom toga mogli ubrzo biti predmet rasprave u međunarodnim institucijama. Mi smo očekivali, imali strpljenja, da će to na neki način biti riješeno prije ove sjednice. Nažalost, ovo zaslužuje ovo mjesto u dnevnom redu i ova tačka zaslužuje da se nađe. I evo, ... prijedlog da se podijeli. Zahvaljujem.
Zahvaljujem. Uvaženi kolega Mladen Bosić. Izvolite.
Evo, mi podržavamo ovu inicijativu za uvrštavanje nove tačke dnevnog reda, s tim da bi predložili, mada to nismo sa Klubom SNSD-a razgovarali, ali bi predložili da se ta tačka proširi i informacijom o statusu potjernice Republike Hrvatske za generalom Manojlom Milovanovićem. Naime, imam informacije da je praktično prošlo mjesec dana od te potjernice, da niko nije bio obaviješten o njoj i da ističe rok za izjašnjavanje BiH po tom pitanju, nešto slično kao što je bilo sa Naserom Orićem. Ta potjernica kada je raspisana u Srbiji odmah je puštena u javnost ovdje u Sarajevu, i htjeli bi da imamo informaciju oko toga. 3 Znači evo, moj prijedlog je, ili da bude posebna tačka, ja mislim pošto je slična tematika da se može u okviru ove predložene tačke. Hvala.
Zahvaljujem. Dajem 10 minuta pauzu da se materijali u pismenoj formi podijele poslanicima i da se napravi dogovor između dva predsjednika kluba o formiranju jedne tačke dnevnog reda. [[PAUZA]] Kolegice i kolege poslanici, ja se nadam da ste uspjeli dobiti materijal koji je u međuvremenu ... ____________(?) [[nije uključen mikrofon]]
Zahvaljujem gospodine predsjedavajući. Pa evo, uz objašnjenje i prihvatanje ovog zajedničkog prijedloga ja mislim da je materijal podijeljen na klupe da se iz toga moli vidjeti da je u ovoj situaciji taj prijedlog realan. Evo, ovdje je ministar pravde, za nas je prihvatljiv svaki oblik informacije, i pismeni i usmeni, da se ona nađe na dnevnom redu upravo zbog potrebe, zbog težine pitanja. Ono što je za nas neprihvatljivo i vrlo teško je u ovim uslovima raditi ako ne dobijemo nikakvu informaciju, a da se postojeće stanje na terenu održava tako kako jeste. Mi smo imali u nekoliko navrata raspravu po ovoj problematici, ne direktno po ovom pitanju, ali po ovoj upućivali razne apele, molbe, pitanja, kako god hoćete, upozoravali da stvari ne idu u dobrom pravcu, i da bismo došli do ove drastične situacije u kojoj su potpuno zakazali organi BiH koji čak ne žele ni da komuniciraju, koji se brane ćutanjem, a na ovaj Parlament pada ljaga da je on jedini parlament u Evropi u čijoj zemlji sjede ljudi u zatvorima. To se ne može nazvati zatvorom, ako čovjek nema dokumenta to nije zatvor, to nije zadržavanje, to nije lišavanje slobode, to, ne znam kako bi se to nazvalo i na koji način tretiralo. Tako da mislim da bi bilo fer i da mi tražimo od svih klubova da prihvate da ovo bude tačka dnevnog reda. Rekao sam zadovoljni smo bilo kojim oblikom informacije koji u sebi sadrži 4 pravu informaciju, znači da znamo o čemu se radi i na koji način. Ponovo naglašavam i upozoravam da je potpuno neprihvatljivo ovakvo ćutanje ili bolje rečeno ovo je prije blokada institucija nego što bi se moglo nazvati bilo kakvim radom, a on nerad pravosuđa, tužilaštva i državnih institucija. Mi smo u nekoliko navrata upozoravali da može da dovede do ovako drastičnih situacija i nažalost, evo to se dogodilo. I naravno da je neprihvaljivo biti imun na ovo i naravno da je neprihvatljivo raditi pod ovakvim uslovima i da mislim da trebamo ...
Vrijeme.
završavam, da trebamo razmišljati i o tome da ako to nije moguće u ovom trenutku da prekinemo rad do momenta dok ne budemo imali sve ono što nam je potrebno da možemo sa potpunom informisanošću nastaviti raditi.
Zahvaljujem. Da li ja mogu dobiti riječ?
Uvaženi zastupnik Milorad Živković, predsjedatelj Doma. Izvolite.
Kolegice i kolege poslanici, dame i gospodo, članovi Savjeta ministara. Izašao sam da kažem da bi mogli da riješimo veoma jednostavno ovo pitanje i da ne bi bilo potrebe da ga komplikujemo, koliko sam čuo da se traži i odlaganje sjednice, ako bi dobili uvjeravanje od ministra da recimo sad, ili koliko je potrebno vremena, ili na poslaničkim pitanjima usmeno obavijesti ovaj Dom o jednostavnim pitanjima. Koliko sam shvatio Klub SNSD-a, ovdje se pridružio i Klub SDS-a, traži samo jednu rečenicu – da li postoji papir po kome je čovjek u zatvoru ili ne postoji. Nama ne treba više ništa drugo. Nakon toga ćemo kao klubovi da odlučimo koje su dalje mjere. Da li ćemo u ovoj državi da nastavimo da radimo i da se pravimo kao da se ništa ne dešava. Da jedan Dom zakazuje drugi put sjednicu i da ovaj Parlament ne može da donosi odluke, a zna se da se donose odluke i da su one validne kada oba Doma usvoje odluke. Da smo mi i danas u dnevnom redu trebali da imamo tačku koja se tiče formiranja komisije u vezi sa sukobom interesa i da nismo uspjeli da se usaglasimo, niti da stavimo tu tačku dnevnog reda jer ne postoji Dom naroda u smislu da radi i izvršava svoje zadatke, Ustavom i Pravilnikom obaveze. Da se pravimo da ne postoji činjenica da je čovjek u zatvoru bez ijednog pravnog akta i da ova država postupa sa svojim građanima na način – sjedi u zatvoru, ne pitaj ništa. Ako može ministar da izađe i kaže da te akte, ili tu rečenicu može da kaže ovde, nama bi to bilo dovoljno da nastavimo da radimo i da danas završimo posao za koji smo tu, bez obzira da li će Dom naroda da radi. I ako ćemo da razmislimo o našem planu i programu da li ima smisla uopšte sljedeću sjednicu održavati u činjenici da imate klasičnu blokadu. Klasičnu blokadu Doma naroda koja je proizašla iz stava političkog jedne stranke da ne prisustvuje ... Nećemo da ulazimo kako je nastala blokada u čitavoj Federaciji odlukama visokog predstavnika i da 5 izvlačim iz toga dalje politički analizu da li je to kontinuirana akcija visokog predstavnika i političkih partija za blokadu ove zemlje gdje bi ako ovaj Dom to uradi sigurno izazvalo mnogo veće potrese. Ovdje se može blokriati, može da se drže ljudi nevini u zatvoru ili ljudi koji nemaju papir da mogu da budu u zatvoru. Neću da ulazim u to da li je neko nevin ili ne, to će se odrediti procesima, ali imamo pravo da kao Parlament, to je naša nadležnost, pitamo – je li ovo kršenje ljudskih prava. I naravno, zašto da ne spomenem, ako je ovaj Parlament mogao svoju Komisiju za ljudska prava poslati u Srbiju da ode i da pita šta je sa građaninom BiH Ilijom Jurišićem, pitam zašto ovaj Parlament ista tako po tom istom osnovu ne može da zaduži svoju Komisiju da ode u Banja Luku i da pita šta je sa generalom Novakom Đukićem. Po kom to osnovu to nije naša nadležnost u ovome slučaju a bila je nadležnost u slučaju Ilije Jurišića. Molim Vas ministre izađite i recite imate li tu rečenicu pripremljenu. Ako nemate možete li je pripremiti danas ili ako treba pripremiti u ponedjeljak, mi ćemo sačekati do ponedjeljka, da znamo da li u ovoj državi može da se sjedi u zatvoru bez ikakve odluke i papira. Hvala.
Zahvaljujem. Uvaženi zastupnik Slavko Jovičić. Izvolite.
Hvala gospodine predsjedavajući. Uvaženi predstavnici Savjeta ministara, uvažene kolegice i kolege. Dakle, gospodine predsjedavajući Vi ste sve sad rekli i obrazložili, i ja ću samo da kažem zašto sam za uvrštavanje ove tačke dnevnog reda. Ali, potpuno svjestan, i nisam od juče u Parlamentu, ovo sam čini mi se rekao 2007. godine, a baš ću potražiti stenograme, i danas ćemo se ovdje tako razumjeti. Ako govorimo otvoreno onda ćemo shvatiti da nikada, ponavljam vam, ne što sam protiv BiH, ne što želim da se ona raspadne, ali nikada ova zemlja neće krenuti kako bi trebala ili kako dobivamo negdje druge instrukcije. Jer, zašto? Ja potpuno razumijem, ja potpuno shvatam da bošnjački predstavnici i političari nikada neće prihvatiti ovo za šta se mi danas zalažemo, barem da se uvrsti ova tačka dnevnog reda. Jer uvijek, i to ja shvatam kao čovjek koji je prošao takve nesreće, da će bošnjački političari, i ja nemam ništa protiv toga, ništa im ne zamjeram, uvijek tražiti nekog Novaka Đukića. Izvinjavam se što pominjem jer ovo je prijedlog tačke dnevnog reda pa pominjem njega u tom kontekstu, dakle njega kao generala, ali može se on zvati i drugim imenom i prezimenom, on je Srbin. Ja vas zaista kao prijatelje i kolege iz drugih naroda, iz stranaka, ponavljam, i to je ključ našeg bitisanja, našeg opstanka, naših nesporazuma, uvrštavanja, neuvrštavanja, razmatranja, nerazmatranja, shvatanja, neshvatanja, uvažavanja, neuvažavanja, kako god to hoćete, ja vas kao čovjek razumijem, vama će on biti kriv, neko drugi sa srpskim imenom i prezimenom samo zato što je srpske nacionalnosti. Da ja ne bi sad imao samo jednostrano mišljenje nama Srbima uvijek će neki Naser Orić biti kriv, uvijek ćemo mi smatrati da je on odgovoran najviše za ovo i ono. I da ja vama predložim kao čovjek, ne što sam prošao sve to, to je nesrećna sudbina i ne želim je nikom na ovom svijetu, ali barem uvažite činjenicu i poštujte Ustavni sud ove zemlje za koju se vi zalažete. 6
Vrijeme.
Izvinjavam se. Evo još jedna rečenica – poštujte odluku i apelaciju Ustavnog suda da čovjek tamo leži zato što je primijenjeno pogrešno i retroaktivno neki pravni propisi, za koje sam i tada rekao, naćemo stenograme, nemojte ... počinje ... Hvala gospodine predsjedavajući.
Zahvaljujem. Uvažena kolegica Dušanka Majkić. Izvolite.
Poštovane kolegice i kolege. Ja bih htjela prvo da provjerim da li uopšte postoji Parlamentarna skupština. Parlamentarnu skupštinu čine dva doma. Jedan dom već drugi put odgađa svoju sjednicu. Predstavnički dom ni jednu odluku koju donese ako nije potvrđena u Domu naroda ona nema pravnu vrijednost. Dakle, u kakvom je stanju zemlja? ____________(?) [[nije uključen mikrofon]] Samo malo, hoćeš, ko vodi sjednicu, na kraju molim, dakle dosta nam je bilo dok si nas terorisao dok si predsjedavao, hoćeš li nas sad pustiti da govorimo kad ne predsjedavaš. Dakle, počinjati bilo koju ovako složenu tačku dnevnog reda a bez prethodno da znamo da li uopšte postoji Parlamentarna skupština. Ja mislim da nema smisla ni ova sjednica, ni ova rasprava, jer da ova rasprava ima smisla ovde bi sjedili svi iz Savjeta ministara, i predsjedavajući Savjeta ministara, jer stanje u zemlji i ovo što se pokušava uraditi u posljednje vrijeme je tako alarmantno da zahtijeva angažman i prisustvo svih. Ja molim da se na tom planu prvo definiše, prije nego što bilo šta uradimo dalje, prije nego što usvojimo ovaj dnevni red, da konstatujemo uopšte da li Parlamentarna skupština postoji. Hvala.
Zahvaljujem. Poslovnička intervencija, drugi zamjenik predsjedavajućeg, kolega Denis Bećirović. Izvolite.
Pozivam sekretara Predstavničkog doma da vrlo jasno pročita član 65. stav 2. Poslovnika i član 71. Poslovnika. 7
Zahvaljujem. Sekretar neće izaći dok mu ja ne kažem. Postoji način u vođenju sjednice, ja sam se prihvatio načina elastičnog vođenja sjednice u kome svaki poslanik u vremenu predviđenom Poslovnikom ima pravo da kaže ono što kaže. Mali je Parlament, mali je, da kažem, i broj minuta ... da se kaže. Onaj ko želi da se striktno pridržava Poslovnika ili drugačije vode sjednicu neka izaberu nekoga drugoga. Poslovnička, kolega Magazinović. Izvolite.
Ukazujem na odredbe Poslovnika koji se tiču utvrđivanja dnevnog reda i rasprave o dnevnom redu i dodajem samo jednu rečenicu – ako je namjera danas da se blokira rad i Predstavničkog doma i da se prekine ova sjednica dajte uradite to odmah da ne gubimo vrijeme.
Naravno, pozivajući se na Poslovnik i Vi ste prekršili Poslovnik ali dobro. Uvaženi kolega Drago Kalabić, replika. Izvolite.
Zahvaljujem predsjedavajući. Ima mnogo primjera kad neko nešto radi misli da to svi i drugi rade, i pošto je neko u filmu blokade i rasturanja onda misli da su svi u tom filmu. Nisu svi. Deset minuta diskusije nije prekidanje. Ja se sjećam ovdje poslanika koji su sada u Kolegijumu koji su držali ovu sjednicu kao taoca po šest sati, mi to nikada nismo zvali blokadom, koristeći razne mehanizme po šest sati, i nije bilo blokada. Petnaest minuta mi ovdje raspravljamo. Vrlo nekorektno, gospodine Bećiroviću, da Vi dobacivanjem smjesta tražite i opominjete nekoga na kršenje Poslovnika. Mislim da to ne ide. Imali ste priliku fino da izađete, evo kao što ste sad izašli, i da to kažete što Vam niko ne bi mogao osporiti. Ja znam da je nervoza, ta Tuzlanska palija koja je proradila sinoć, ali nemojte na nama to sad rješavati na neki način, ta letva i ostalo što ide. To dole raspravite i riješite, nije korektno da tu nervozu na nas prenosite, zato što je kolegica upitala da je neko blokirao Dom naroda i da Vi dobro poznajete ovu materiju i da znate da ovaj Dom nema smisla bez drugog doma, i da je to normalno. I da Vi to ne pitate da li je u redu i šta se dešava, i šta ćemo i kako ćemo dalje, nego upozoravanje na to Vi nazivate blokadom. Neviđena zamjena teza. Imate ljudi koji, evo sjede i na Baščaršiji i piju kavu a nose papir da su bolesni i blokirali državu. Pa izvinite molim vas, kafu ili kako se kaže kahvu, nebitno. Mislim da nije korektno. A mi smo tražili tačku dnevnog reda. I u čemu je problem? Juče smo mogli se dogovoriti na proširenom Kolegijumu. Jesmo li vas juče molili – stavite samo tačku dnevnog reda i dvije rečenice na sjednici i priča završena. Je li to se možda ne bi moglo proglasiti parlamentarnim terorom. Ne možete ni to dobiti, ne možete pitati za čovjeka koji kao sužanj sjedi u nečemu što, se ne znam kako bi nazvao, ropstvom. Je li ropstvo hoćete, je li to treba da vratimo se u neka vremena od prije 500 godina. Pa, neće moći. Mi u cijeloj priči koristimo dozvoljene parlamentarne metode u skladu sa Poslovnikom, ništa drugo. Recite, izađite vi koji ste u Vijeću Evrope, koji ste u delegacijama, i recite – da, dođite, evo možete organizovati turističke rute iz Evrope, imamo čovjeka da vam pokažemo, jer to nema nigdje, to je danas atrakcija. Da kažete da, evo mi smo, imamo taj primjer, to su svi sad, znate da ljudi vole ono što više nigdje se ne može vidjeti, idu da to vide. I onda to nazivate kad vas ljudi opomenu i kažu da je i to posljedica nerada, nerada institucija. Mislim da nije u redu. 8 Zahvaljujem se. I molim Vas predsjedavajući mislim da trebate razmislite na koji način ovo razriješiti i na kom mjestu.
Pustiću poslanike da prvo predlože kako to da riješe, a onda ću ja na kraju predložiti. Uvaženi kolega Mato Franjičević ima diskusiju. Izvolite.
Pa, ja bih prvo iskoristio ovo javljanje da apeliram da se vratimo na raspravu o dnevnom redu. Predložena je dopuna dnevnog reda i možemo o tome raspravljati bez nekog pretjeranog širenja priče koja je ionako preširoko postavljena u ovoj zemlji i u ovom Parlamentu. Dakle, što se tiče samog ovog zahtjeva riječ je o problemu ili problematici koja je, kako sam ja uspio shvatiti juče iz rasprave na proširenom Kolegiju, iz ovog što je ovdje kazano i prezentirano u pisanoj formi, riječ je o problematici koja ima određen karakter žurnosti, čisto principijelno gledano, ne ulazeći u sadržaj koji je ionako meni manje više nepoznat. Mislim da ne bi nikome trebalo biti sporno da se uvrsti točka ovako formulirana, dakle informacija, ukoliko, a mislim da postoji potreba da budemo informirani jer nismo dovoljno informirani. Dakle, što se tiče nas iz HDZ-a mi mislimo da je potpuno prihvaljivo da se u dnevni red uvrsti jedna ovakva točka. Želimo biti i dodatno principijelni i reći da nam nije sporno ni dopuna ove točke. Zašto ne bismo bili informirani o slučaju ovog, ove potjernice za generalom Manojlom Milovanovićem. Apelirao bih na sve ostale da se u slučajevima koji kandidiraju više ili manje nastoje postavljati što principijelnije jer jedino će nas to dovestina neke normalne staze i izvući iz ovih blokada koje su na vidiku ili su već prisutne. I još samo da kažem, što se tiče ovih zahtjeva da ministar Čolak pruži tu informaciju, ja mislim naravno da ukoliko se definira ta točka da je ministar Čolak apsolutno spreman pružiti tu informaciju, ali mislim da nije red tražiti od ministra Čolaka da kod rasprave o dnevnom redu izlazi i govori stvari koje su takve naravi da moraju biti kazane službeno, oficijelno itd. Evo, hvala.
Zahvaljujem. Sljedeći za diskusiju, uvaženi kolega Beriz Belkić. Izvolite.
Evo, vrlo kratko. Dakle, ova situacija je i meni kao opozicionom poslaniku vrlo dobro došla kao još jedan argument nesposobnosti parlamentarne većine da funkcionira. Ali evo, neću o tome. Dakle, ja mislim da je tragom onoga o čemu je govorio gospodin Živković, kolega Živković, kada je rekao da njima treba odgovor da, podnosiocima inicijative treba jednostavan odgovor da li ima papir i kakav je papir na osnovu kojeg je Đukić u zatvoru. I ovo drugo pitanje oko potjernice, ja mislim da se odgovori na to mogu dobiti kroz poslanička pitanja, i to nije nikakav problem. Skloniji sam toj varijanti nego ovoj drugoj varijanti da se napravi tačka dnevnog reda. Slažem se sa gospodinom Franjičevićem, nije problem dobiti informaciju itd., ali pošto ja znam nas mi ćemo raspravu o toj tački dnevnog reda potpuno odvesti u drugom pravcu i 9 nećemo ... šta je cilj onda, šta je na kraju te rasprave moguće ovde u Parlamentu uraditi. Dakle, vraćam se na ono – ako je cilj da se dobiju konkretni, tačni, istiniti odgovori na ova dva pitanja ja predlažem da to vi uradite putem poslaničkih pitanja. Dobićete odgovore pa ćemo vidjeti kako dalje, a da radimo, Parlament je živ, očigledno vrlo živahan, dakle on postoji.
Zahvaljujem. Uvaženi poslanik Mladen Ivanković Lijanović, diskusija. Izvoli.
Zahvaljujem gospodine predsjedavajući. Kolegice i kolege zastupnici, dame i gospodo. Ja ću probati objasniti zašto nisam da se ova točka dnevnog reda danas uvrsti u zasijedanje ovog Parlamenta. Sudbena vlast nas je ispitivala zašto ne provodimo svoj dio posla, kao što je to poznato, dakle parlamentarce izabrane. ____________(?) [[nije uključen mikrofon]]
Nadam se da ovo shvatate kao dobronamjerno dobacivanje, mislim nije bilo.
Sve je uredu, sve je uredu, prihvaćam ... Isto tako i mi kao zakonodavna vlast imamo se pravo i uvida i pitati kako to radi sudbena vlast. Ali za to mislim da imamo druge alate ne ovdje voditi široku raspravu, jer bojim se nećemo postići onaj cilj, kao što je Beriz Belkić kazao i Mato, mislim da trebamo imati cilj i informaciju. Slažem se da ovu informaciju trebamo imati ako čovjek je u zatvoru bez ikakvog razloga, dakle to se svi trebamo zapitati zašto je to tako. Ali imamo instrument, imamo Povjerenstvo za ljudska prava, možemo zadužiti. Da je bila inicijativa – zadužuje se Povjerenstvo za ljudska prava da nam to dostavi i da vidimo o čemu se radi, ja bih prihvatio. Međutim, nisam za ovo jer bojim se biće jalova rasprava, izgubićemo dva, tri sata vremena a nećemo postići. Hvala ljepo.
Zahvaljujem. Druga replika, uvaženi kolega Drago Kalabić. Izvolite.
Evo, i nemam više mogućnosti, ali nema ni potrebe, dužan sam da kažem na ovo upozorenje gospodina Belkića, prvo ovaj Dom radi, ne mislite valjda da ovo nije rad. Pod dva, sva dosadašnja, sve mogućnosti su iscrpljene, preko poslaničkih pitanja, preko raznih drugih, onaj ako pogledate evidencije, preko zahtjeva iz RS-a, Narodne skupštine na bilo koji način, znači sve je iscrpljeno. A posljedice toga, nemojte zaboraviti da se ovdje radi o nepoštivanju odluka Ustavnog suda za koje se prijeti hapšenjem parlamentaraca, za čije se nepoštivanje prijeti hapšenjem parlamentaraca, a posljedica je ovdje mnogo teža, nepoštivanje odluka Ustavnog suda i ljudi poput robova u državi. To je neprihvatljivo. I ako mislite da ćete ćutanjem na poslaničko 10 koje će biti za 79 dana ili po našem običaju 174 dana riješiti se situacija da vam sužanj sjedi u toj ustanovi, kako bi je nazvali, i da odluke Ustavnog suda kad se ne sviđaju jednom narodu puj pike ne važi, da jedan narod blokira, u ovom momentu gotovo dvije trećine države. Da je jedan narod blokirao jedan dom, predstavnici tog naroda i to je sad uredu, to je normalno, idemo kao ništa se ne dešava idemo raditi. Morate mi samo napisati kako, kome će ići odluke iz ovog Doma. I mi radimo ali se postavlja smisao ovoga rada. I ako mislite da će se jednim poslaničkim pitanjem među nekoliko hiljada rješiti protupravno zadržavanje i nepoštivanje odluka Ustavnog suda, ako odluke Ustavnog suda ne zavređuju da se nađu na jednoj barem od sjednica i na nekoj taman među zadnjim tačkama, onda mislim da nije uredu. Pa ovo nije ekološko pitanje, ovo nije pitanje kad kreće voz iz Podlugova pa je poslanik nezadovoljan satnicom, ovo je mnogo teže pitanje i mislim da zavređuje da se nađe na sjednici Predstavničkog doma. I ponavljam, i završavam, sve druge mogućnosti su iscrpljene i sigurno ovo nije prvi put da se postavlja ovo pitanje.
Zahvaljujem. Uvaženi kolega Mladen Bosić, replika. Izvolite.
Pa, ja bih dao repliku gospodinu Belkiću i gospodinu Lijanoviću na njihovu tezu da je dovoljno postaviti poslaničko pitanje. Znači, ovdje se radi zaista o dva hitna slučaja, ovdje se radi o slučajevima koji diktiraju političku klimu u BiH koja tone u sve dublju krizu, i vi svi znate da je to tako. Stavljati te probleme pod tepih u ovom trenutku vjerujem da nekome i odgovara, odgovara da se razvija dalje na ovim slučajevima konflikt u BiH, odgovara nekome i da bi se sakrili socijalni nemiri, siromaštvo i duboki problemi unutar BiH. Odgovara onima koji bi uprli prstom u ove slučajeve da ne bi morali odgovarati na ona pitanja radnika iz Tuzle i bilo gdje drugo, iz Banja Luke ili bilo gdje drugo. Zato ja apelujem na vas da otvorimo ovu temu da vidimo šta se desilo tu, da pokušamo otkloniti to, jer ako blokiramo i ovaj Parlament i ovu instituciju, mislite li da ćete kod naroda dobiti odobravanje za to. Naprotiv, oni što protestvuju i što se spremaju da protestvuju će tek onda o svima nama misliti možda i ono što i treba da misle. Prema tome, ovo nije naivan trenutak, pogotovu imajući u vidu da se Dom naroda nalazi u teškoj situaciji. Ja apelujem na vas, evo u oba slučaja, svaki dan u zatvoru čovjeka koji se bez prava drži u zatvoru je praktično kidnapovanje. Ja vam govorim da je danas zadnji dan da BiH reaguje na interpolovu potjernicu generala Manojla Milovanovića. Po objašnjenjima u medijima taj slučaj reakcije na interpolove potjernice je prebačen na nivo Predsjedništva BiH. Ako je to tako onda vas molim dajte da otvorimo tu priču, da definišemo gdje se nalazimo generalno. Da li ovdje zaista postoje dupli standardi, da li pravda ovdje važi za sve jednako, a nažalost svi smo svjesni da ovdje pravda ne važi za sve jednako. Zato smatram da bi odbijanje rasprave, ne zaključaka, ne djela koji će proizaći kasnije, nego rasprave o ovim problemima ustvari bila velika greška Parlamenta BiH.
Zahvaljujem. Replika, uvaženi kolega Mladen Ivanković Lijanović. Izvolite.
Zahvaljujem. 11 Mislim da moj imenjak, zastupnik uvaženi, nije dobro mene razumio, jer ja nisam kazao da zastupnički, mislim da je ovo ozbiljna tema da bi kroz zastupničko pitanje to bila, ali kroz naše Povjerenstvo za ljudska prava mislim da bi trebalo da bude. I slažem se s njim da je ovo izborna godina i ja ne želim uopće da ovo bude izborno pitanje, jer svi mi vrlo dobro znamo u Parlamentu, sad mi, što će biti izborno pitanje za izbore koje nam slijedi taj će dobiti izbore. Ja posebno ne želim da bude ovo izborno pitanje, ja bi upravo želio da bude izborno pitanje standard građana i socijalni moment u BiH. Hvala ljepo.
Uvaženi kolega Slavko Jovičić, replika. Izvolite.
Hvala gospodine predsjedavajući. Imamo dvije mogućnosti i Vi ste ih predložili fino – hoćemo li glasati da se uvrsti u dnevni red da vodimo raspravu ili nećemo. Karte su potpuno jasno otvorene na stolu i niko ništa ne drži ispod stola, ispod tepiha. Replika gospodinu Lijanoviću. Gospodine Lijanoviću izuzetno poštujem Vas kao i sve kolege, kakva Komisija kad tamo isti sjede predstavnici, sa višeg nivoa samo skidamo svoju odgovornost i stavljamo odgovornost nekoj komisiji. A ko sjedi u toj komisiji? Sjede li tamo Rusi, Kinezi, Pakistanci, Srbijanci, Bosanci, ne znam ni ja, Hrvati? Svi tamo sjede predstavnici iz ovog Doma. Šta će donijeti ta komisija? Samo odugovlačenje vremena i držanje tog čovjeka. Imamo dvije mogućnosti, rekao sam, hoćete li prihvatiti da ovo ide u dnevni red pa da raspravljamo ili nećete. Hoćete li poštovati odluku Ustavnog suda ili nećete, hoćemo li ovu BiH voditi kako treba ili ćemo je, pa vi sad zapitajte se, nije ovo pregrub termin, ja ne želim da se to desi, ili ćemo opstrukcijama je rušiti. Ja nisam za to, odmah da znate, ali nisam ni za to da me svako ovdje podcjenjuje i da svako dovodi srpski narod u poziciju odgovornosti za ono za što nismo krivi. Dakle, dajte samo da budemo realni i uopšte ne apelujem na vas kako ćete glasati, ja znam kako ćete glasati. Nije ni vama lako iz bošnjačkog naroda da prihvatite da ovo uđe u dnevni red jer valja vam izaći pred porodice poginulih, šehide, ne znam već, sva udruženja koja izuzetno poštujem, ali shvatite i našu poziciju. I mene pitaju svi, kaže šta sjediš čovječe dole džabe hoćeš ikad pokrenuti išta. Non-stop pokrećem, non-stop se javljam, ne zbog toga što nešto znam previše, nego što želim da ova zemlja i mi ovdje sami sebe da uvažavamo i međusobno da postignemo ako je moguće ikakav kompromis. Zato gospodine Lijanoviću Vaš prijedlog bi bio dobar da je to moguće rješiti na nivou komisije, ali nije moguće i zato odustanite od toga i dajte da sad rješimo, sad, ovog momenta, hoćete li uvrstiti ovu tačku ili nećete. Imamo samo za i protiv. Hvala lijepo.
Zahvaljujem. Replika, uvažena kolegica Aleksandra Pandurević. Izvolite.
Zahvaljujem se uvaženi predsjedavajući. 12 Moja replika je upućena kolegi Lijanoviću. Vidite kolega Lijanoviću sutra ističe rok za izjašnjenje BiH po potjernici Hrvatske za generalom Milovanovićem. Ono što se ovdje postavlja pitanje je da li smo svi mi jednako državljani BiH ako se po toj potjernici mjesec dana evo ništa ne zna, niko ništa ne zna, ne znamo gdje je, kome je upućeno, ko je obaviješten, da li je Interpol obavješten da je i general Milovanović državljanin BiH? Zašto u ovoj državi institucije na isti način ne reaguju kao u slučaju Nasera Orića pa se kaže – mi imamo protokol sa Srbijom. Pa mi imamo identičan protokol, uvaženi kolega, i sa Hrvatskom. Da li je general Milovanović manje državljanin BiH nego što je to Naser Orić iza koga su stale sve institucije BiH? Mi samo hoćemo da znamo na čemu smo, da li mi ovdje imamo ista prava ili nemamo. To je sve što tražimo. Hvala.
Druga replika, uvaženi poslanik Mladen Ivanković Lijanović. Izvolite.
Ja jesam da se ovo pitanje razrješava ali ne na ovakav način kako je predloženo, ja jesam u komisiji, ja sam član te Komisije za ljudska prava zašto ne bi odmah mi poslije sjeli, zašto ne bi zovnuli ministra pravde, zašto ne bi zovnuli sudstvo, zašto ne bi, sve do ponoći možemo odraditi ako hoćemo. A ako hoćemo voditi kampanju onda možemo priču pričati koliko hoćemo. Ako se uistinu želi rješiti ovaj problem ja na raspolaganju stojim, ja sam član Komisije, ostaćemo do pola noći, danas cijeli dan ako treba dok to ne bude, da to razriješimo, ali mislim da nećemo na ovaj način kampanjom ništa postići. Hvala lijepa.
Replika, uvažena kolegica Milica Marković. Izvolite.
Javila sam se za repliku iz razloga što Klub SNSD-a ne može prihvatiti da je kandidovanje ovakve tačke dnevnog reda, kao što Vi kolega Lijanoviću kažete, u funkciji predizborne kampanje. Ovo su i previše ozbiljna pitanja da bi ovo bilo tema za neku predizbornu kampanju. I za nas iz SNSD-a su danas ključna dva pitanja, dakle – može li se ovaj Parlament odrediti i uvrstiti kao u dnevni red poziciju dva srpska generala kao državljana BiH i očitovati se preko mišljenja resornog ministra o tome? To je jedna stvar. I druga stvar, da li mi uopšte kao Predstavnički dom imamo kapaciteta više išta da radimo uz situaciju kakva je trenutno u Domu naroda? To su dvije, dva najkrupnija pitanja danas za ovu sjednicu. I ako ovaj Parlament, odnosno mi ovdje nismo u stanju da se danas o te dvije stvari odredimo i očitujemo onda se postavlja pitanje zašto smo uopšte i došli ovdje. Je li ova Parlementarna skupština definitivno i u suštinskom i u formalnoj, i u suštinskoj i u formalnoj blokadi ili ćemo danas ovdje proturati neku priču – te predizborna kampanja, te ne znam ovo i ono, te komisija, te ovako, te onako, pustite komisiju i predizbornu kampanju to je sad potpuno marginalna stvar u odnosu na pitanje pozicije trenutne dva srpska generala, jedan koji je u zatvoru i jedan koji se traži da bude u zatvoru. I to tako shvatite, znači od vašeg odnosa sad prema ovoj tački dnevnog reda i odnosa, možemo mi kandidovati pitanje statusa Doma naroda i njihove blokade i pod poslaničkim pitanjima, ali mislimo da je to previše ozbiljno pitanje da bi se podvodilo pod poslaničko pitanje i inicijativu. Jer mi smo svi dovedeni u pitanje da li više možemo išta raditi ili ne kao zakonodavni organ vlasti. Ako je za vas to toliko marginalno i nevažno pitanje onda mi stvarno više, mi iz RS-a nemamo šta reći na tome i nemamo više o čemu pričati dalje. Hvala. 13
Replika, uvaženi kolega Beriz Belkić. Izvolite.
Ma evo, ja se izvinjavam, izgleda da je neko moje razmišljanje vezano za poslaničko pitanje izazvalo nezadovoljstvo jednog broja poslanika. Da pojasnim, ja sam to predložio na osnovu izjave, odnosno onoga što sam čuo ovdje, gdje je rečeno, nas, inicijativu pokrećemo jer želimo da dobijemo odgovor da li gospodin Đukić je u zatvoru na osnovu nekog papira ili nema nikakvih papira, dakle bespravno je u zatvoru. Ja da sam ministar pravde ja bih sad nazvao predsjednicu Suda i pitao – halo gospođo predsjednice, ovdje se vode čitave rasprave, na osnovu čega je taj čovjek tamo? Protiv sam ja nezakonitog zadržavanja, protiv sam bilo koga bez papira itd., pa to niko ovdje ne prihvata kao normalnu praksu. Ali mi ne znamo, ja ne znam i zato sam mislio hajde, rekoh, ako je samo to da znamo. Ali ako nam je namjera da otvorimo raspravu kroz tačku dnevnog reda o svemu i svačemu i da svak iznese stotine primjera bez mogućnosti da mi nekim zaključkom naložimo, naredimo, zatražimo itd., ne vidim svrhe, samo ćemo napraviti problem.
Zahvaljujem. S obzirom da je Klub SNSD-a tražio pauzu od pola sata, a ja sam mislio da tu pauzu bi trebali da iskoristimo i da napravimo prošireni Kolegij, ja bi zamolio predsjednike klubova, ali bi zamolio i ministra Čolaka, svi oni koji mogu da pomognu u razrješavanju ove situacije da se nađemo ovdje odmah i da pokušamo da izađemo iz ove situacije. Hvala. [[PAUZA]] Kolegice i kolege poslanici želim da vas obavijestim da smo raspravljali na proširenom Kolegijumu oko nastavka ove sjednice i da je bilo zaključaka koje nismo uspjeli da usaglasimo, tako da nam preostaje da nastavimo sa radom. Rasprava o dnevnom redu u ovome momentu je zaključena. Imamo samo prijedlog jedne nove tačke dnevnog reda koja glasi – Informacija ministra pravde BiH o trenutnom pravnom statusu generala vojske RS-a Novaka Đukića i informacija o statusu potjernice koju je Republika Hrvatska raspisala za generalom Manojlom Milovanovićem. Predloženo je da to bude treća tačka dnevnog reda. Ja stavljam na glasanje ovaj prijedlog.
nije uključen mikrofon
Molim.
nije uključen mikrofon 14
Iz Kluba SNSD-a, predsjednik Kluba kolega Drago Kalabić. Izvolite.
Ma vidite, samo kratko pojašnjenje, čekamo da dio poslanika prvo dođe, nisu svi u sali, pa bih molio službu da zamoli. Mi smo još jednom upozorili na posljedice preglasavanja. Mislim da smo ponudili korektna rješenja i tražili i pokazala se spremnost ministra da riješimo danas ovo pitanje. Ukoliko prihvatimo tu tačku dnevnog reda treba da obavijestimo sve. Ministar je pokazao spremnost da vrlo kratko svojom diskusijom razriješi to pitanje i da idemo dalje, ako bude spremnosti naravno da se tu. U međuvremenu stvari se dodatno komplikuju, to ćete vidjeti sa informacijama koje pristižu, koje nama ne idu na ruku, govorim o Parlamentu BiH. I bilo bi dobro da uvrštavanjem ove tačke presiječemo sve te negativne konotacije i da razriješimo tu stvar na jedan vrlo jednostavan način.
Ovo smatram da je bila, s obzirom da je ispred Kluba SNSD-a tražena pauza, obrazloženje pauze. Ima li potrebe da čekamo da dođu drugi poslanici, ima li još neko? Dobro. Ja stavljam na glasanje prijedlog koji sam upravo pročitao za uvrštavanje nove tačke dnevnog reda. Molim vas pripremite se za glasanje. Možete glasati sad. ____________(?) [[nije uključen mikrofon]] Ispred Kluba SDP-a, molim vas za ponovljeno glasanje. Možete glasati sad. Za 15, protiv 19, suzdržanih 1. Konstatujem da ovaj prijedlog nije dobio opštu podršku. Prelazimo na, uvaženi kolega Mladen Bosić. Izvolite.
U ime Kluba SDS-a tražim pauzu od pola sata
Pola sata pauze u ime Kluba SDS-a. [[PAUZA]] Kolegice i kolege poslanici, očekujem da dođe Klub SDS-a koji je tražio pauzu. U međusobnim komunikacijama oni su rekli da imaju potrebu da odgovore, odnosno da obrazlože pauzu. Zato čekamo da neko iz Kluba SDS-a dođe da obrazloži pauzu. 15 /kratko prekinut snimak/
Zahvaljujem predsjedavajući. Poštovane kolegice i kolege. Ja sam postavio jedno pitanje Agenciji za lijekove i dobio sam odgovor sa kojim apsolutno se ne mogu, ne mogu da prihvatim takav odgovore, jer na postavljena četiri pitanja, dat je jedan uopšteni odgovor. I zato postavljam urgenciju, odnosno vraćam u ovome dijelu kao urgenciju prema Agenciji za lijekove i medicinska sredstva da mi da odgovor. Isto tako, o zaključcima Predstavničkog doma, što je išlo prema Ministarstvu civilnih poslova, dobio sam odgovor sa kojim opet nisam zadovoljan, jer je nepotpun i bez pravnog osnova u ovome dijelu. Tako da isto ovo vraćam prema Ministarstvu civilnih poslova i generalnom sekretaru Vijeća ministara da mi dadnu punu formulaciju odgovora i ovo dostavljam u pismenoj formi. Zahvaljujem se.
Zahvaljujem. Slijedeći za komentar, uvaženi kolega Boško Tomić. Izvolite.
Hvala gospodine predsjedavajući. Ja sam na 56. sjednici postavio pitanje. Prije svega, upućujem zamjerku zašto na odgovor se čeka po dva mjeseca bespotrbno. Na odgovor za ova pitanja nije trebalo više od 15 minuta ili pola sata. Nezadovoljan sam odgovorom, time što moje pitanje se odnosilo - da li u BiH postoji stručna kontrola roba koje ... na prisustvo radioaktivnih čestica? Ovdje se kaže da je u fazi, da se primjenjuje Pravilnik, Zakon iz SFRJ, pa Pravilnik koji je u toku da se napravi, pa Agencija pokušava da osigura sredstva iz budžeta radi kontrole i monitoringa životne sredine, ... životne sredine. Nažalost, u ovom momentu Agencija nema sredstava. Nažalost, znači da građani BiH, ako ovako bukvalno se prenese odgovor, onda nisu sigurni šta sve se uvozi u ovu zemlju i sa koliko opasnosti smo suočeni prilikom uvoza. Hvala lijepo.
Uvaženi poslanik Zvonko Jurišić, komentar. Izvolite.
Hvala predsjedavajući. Ja sam evo, postavio pitanje, znači Poreznoj upravi Federacije i Ministarstvu financija Federacije BiH. Kada je u pitanju, pitanje je znači bilo naslovljeno, vezano za poslovanje pravnih subjekata koji se bave, znači koji u svom opisu posla, igrama na sreću. I evo, nekakvo slično pitanje sam postavio i prije dvije godine. Tada su priređivači igara na sreću prema proračunu Federacije i raznim fondovima bili dužni 56 miliona KM, ali evo, na 31.10.2013. 18 godine, znači do prije 3 mjeseca njihova dugovanja su 33.109.762 KM. Od toga, glavnice 26.183.000 i kamata znači 6.900. Iz ovoga dopisa Porezne federalne uprave, može se vidjeti da kod pojedinih priređivača igara na sreću i institucija vlasti, Porezne ili Ministarstva financija, pa čak i Ministarstva pravosuđa, da postoje određene sprege u činjenju ovakvih kriminalnih djela, kao što imamo, ev, navedeno u ovome odgovoru na ovo zastupničko pitanje.
Zahvaljujem. Uvažena kolegica Dušanka Majkić. Izvolite.
Pa evo, možda je dobro da je ovo pitanje baš došlo danas. Dakle, ja sam postavila pitanje Sudu BiH – kada će prestati sa retroaktivnom primjenom Krivičnog zakona BiH iz 2003. godine u dijelovima ratnih zločina i početi sa primjenom povoljnijeg Krivičnog zakona SFRJ, u skladu sa odlukom Suda u Strazburu i usvojenom apelacijom Ustavnog suda. ... kad taj Sud kaže da Sud BiH nije obavezan davati odgovor na pitanje kako ga je formulisala zastupnica, kako piše Majkić, jer duboko zadire u nezavisnost odlučivanja sudskih vijeća. Znači, više nećemo smjeti ni pitanja postavljati iz ove oblasti. I onda kaže – primjena zakona u praksi je stvar individualne ocjene svakog sudije u svakom pojedinačnom slučaju. To znači da ćemo imati ono što nam se upravo dešava, da će jednima biti tretman ovakav, a drugima onakav, a znamo ko su to drugi i koji će to dobiti onakav tretman. Ovo tim prije što presuda Evropskog suda u Strazburu u predmetu Šimšić protiv BiH iz 2012. godine proizilazi da ne može u svim krivičnim djelima ratnog zločina primjenjivati se Krivični zakon SFRJ kao što je krivično djelo zločin protiv čovječnosti. Dakle, ovo je prava poruka Suda BiH koja je uglavnom namjenjena nama koji dolazimo iz RS-a.
Nemam više prijavljenih za komentare na dobijene odgovore. Prelazimo na, b) Nova poslanička pitanja Uvaženi kolega Slavko Jovićić. Izvolite.
Hvala gospodine predsjedavajući. Usvojili smo dnevni red ali od svake tačke dnevnog reda mene interesuje ovo. Nisam htio da tražim poslovničku intervenciju a imam pravo, neću da se bavim spekulacijama, tražim da se pojavi ovdje ministar bezbjednosti jer postoje informacije da je trenutno blokirana putna komunikacija oko Zenice od strane demonstranata. Također postoji informacija da samo 500 metara odavde napadnuta je Kantonalna vlada. Ovo sve napimnjem ne radi straha i talačke nove neke krize, što je nešto mene strah, naprotiv, nego želim, da ministar bezbjednosti izađe ovdje pred govornicu i da nas upozna sa trenutnim stanjem bezbjednosti u zemlji. Nema preče tačke, 19 nema ničega, i mene ne interesuje ni ova, ni ona rezulucija, ni ne znam ni ovaj ili onaj zakon, ako je u ovoj zemlji stanje, ja sam ga naveo kako sam ja čuo, ali ne želim da spekulišem. Hoću da od ministra bezbjednosti čujem prave informacije i da se on ovdje pojavi i da kaže sa čime raspolaže. Ja ne raspolažem sa tim informacijama, ali ono što sam čuo, imam pravo, jer nisam mogao drugačije da formulišem. Imao sam poslovničko pravo naravno da tražim intervenciju, i sve je stvar Poslovnika ovog Parlamenta. Ponavljam još jednom, ne radi mog straha, ... strah Srba što će sutra nas neko optužiti, eto oni traže neke nove isprike, ne znam ni ja, traže blokadu Parlamenta. Ne, ja tražim pravu zvaničnu informaciju od ministra bezbjednosti, a ne od nekog tamo sa medija ili ne znam portala, jer me ne interesuje, to ne pratim. Hvala lijepo. Odmah da se pojavi, tražim, imam pravo na to, ministar, jer mi ne može pismeno odgovoriti, ne može čekati, nego usmeno da mi odgovori.
Zahvaljujem. Uvaženi kolega Beriz Belkić. Izvolite.
Evo, prije pitanja da malo promijenimo temu. Dakle, ja želim iskoristiti priliku i čestitati našoj kolegici Ismeti Dervoz na imenovanju na poziciju prve zamjenice predsjedavajućeg Komiteta za ravnopravnost i nediskriminaciju Vijeća Evrope, što je priznanje i za našu delebaciju a Boga mi i za ovaj Paralment. To je, dakle prvi put da neko od naših ljudi ima i dobija takvu vrstu pozicije. Pitanja, moja omiljena tema, dakle za Ministarstvo odbrane – Koliko je predmeta lokacija perspektivne nepokretne i vojne imovine konačno spremno za knjiženje i dostavljeno Pravobranilaštvu sa stanjem 31.01? Ima li napretka u procesu primopredaje neperspektivnih lokacija Oružanih snaga entitetskim vladama u odnosu na stanje od 15.11.2013. godine? I za Federalnu upravu za geodetske poslove i Republičku upravu za geodetsko- imovinske, pravne poslove RS-a, odgovorili su mi i tražili dodatne informacije. Ja sam pribavio, dakle radi se o pitanju koje se odnosilo na osporavanje aktivne legitimacije Ministarstva odbrane i Prabobranilaštva BiH, u smislu predaje zahtjeva u katastarske službe i gruntovnice oko izmjene podataka o nekretninama, i ja sam, pribavio spisak opštinskih organa koji to osporavaju i ne primaju ove zahtjeve, i evo dostavljam ovim dvjema adresama kao dodatno pojašnjenje. Hvala.
Zahvaljujem. Ujedno i mi u ime Kolegija čestitamo kolegici. Naravno, isplatila se njena upornost i u radu ali i u zahtjevima prema kolegijumima da se učestvuje na tim sjednicama, na šta smo mi odgovarali pozitivno. Uvaženi Mladen Bosić. Izvolite.
Poslaničko pitanje je vezano za tačku dnevnog reda koja je bila prijedlog prilikom utvrđivanja dnevnog reda. Pošto nije bilo spremnosti da se u Parlamentu otvori rasprava o važnim pitanjima iz domena ljudskih prava, ali i politike, mi ćemo iskoristiti ovu priliku da 20 postavimo poslaničko pitanje ministru pravde oko statusa generala Manojla Milovanovića, s obzirom da je za njim raspisana potjernica u Republici Hrvatskoj. Pošto smo imali situaciju neki dan sa objavljivanjem da je raspisana potjernica za Naserom Orićem i pošto je najviši vrh države BiH i entiteta Federacije tom prilikom izrazio svoje jedinstvo u neprihvatanju i u negodovanju povodom raspisivanja potjernice i oglasio se da će Interpolu uputiti zahtjev, kako to i pravila nalažu, u roku od 30 dana oko statusa te potjernice, imamo situaciju da je danas zadnji rok od mjesec dana, od dana raspisivanja naloga od strane Hrvatske, za Manojla Milovanovića. Zašto ista takva procedura nije bila i u tom slučaju? Zato ja pitam ministra pravde – Kakav je status tog naloga Interpolovog? Da li je neko odgovorio Interpolu u ime države BiH oko tog naloga i da li tu postoje dupla pravila, odnosno zašto bi Predsjedništvo BiH davalo svoje mišljenje oko slučaja Nasera Orića, a ne oko ostalih slučajeva koji se pojavljuju na Interpolovim potjernicama? Ja molim, molim ministra, ako je u mogućnosti, pošto pitanje nije ni komplikovano, ni teško, da odmah da odgovor.
Zahvaljujem se. S obzirom da imam dojavu da će u istom smislu i kolega Drago Kalabić da postavi pitanje, pa ministre ako možete sublimirati ta dva pitanja sa svojim odgovorom, nakon. Izvolite Drago Kalabić. Izvolite.
Zahvaljujem predsjedavajući. Pa evo, isto tako vezano danas za neuspješnu tačku dnevnog reda, moram da vam kažem da sam ja zaista razočaran, evo da upotrijebim najblažu riječ, da nismo dobili podršku za informaciju da vidimo da li gospodin Novak Đukić sjedi zatočen od strane nepoznatih NN lica i bez ikakvog dokumenta u ovoj državi. I ja koristim sada priliku da ministra pravde pitam za pravni status generala Đukića. Kao što je poznato odlukom Ustavnog suda da je on 23. januara 2014. godine usvojio apelaciju Novaka Đukića i utvrdio povredu člana 2/2 Ustava BiH, člana 7. Evropske konvencije za zaštitu ljudskih prava i osnovnih sloboda i ukinuo drugostepenu presudu Suda BiH i predmet vratio tom Sudu. Pod navedenim datumom general Đukić je trebao biti na slobodi ili dobiti neki pravni dokument drugi po kome bi se postupalo, bilo on lično, bilo prema njemu od strane nekih ovlaštenih institucija. Ponovo naglašavam, razočaran sam da ovaj Parlament je postao do te mjere podijeljen da nije smogao snage da omogući, da pošalje poruku da je tako nešto nedopustivo, bez obzira o kom čovjeku i o kojoj nacionalnosti se radi, da se o tome raspravlja, da se dobiju informacije i da se pošalje poruka ubuduće. Ali ova poruka koja je danas poslata meni je isto tako dovoljno snažna i meni je i danas ona potpuno jasna. Tražim takođe da iskoristim priliku da ministar dok je tu da dobijemo odgovor.
Zahvaljujem. Ministar Čolak ima potrbu da usmeno odgovori na ova dva pitanja. Izvolite.
Gospodine predsjedatelju, poštovane dame i gospodo. 21 Pa ja mogu odgovoriti na način kao što sam to već rekao na proširenom Kolegiju kada smo sjedili. Dakle, nažalost ja nemam potpunih informacija, niti ih mogu imati dok od nadležnih tijela ne zatražim i dobijem informaciju koju bih vama mogao prezentirati. Naravno, mogu u načelu govoriti da je moj stav da kada je riječ o našim državljanima, o našim građanima, da praksa treba biti ista, procedura treba biti ista. Dakle, to je moj stav, ako me pitate za osobni stav. I ono što sam već rekao, dakle kada se radi o državljanima BiH, kada su u pitanju kaznena djela ratnog zločina, zločina protiv čovječnosti i genocida, unatoč sklopljenim ugovorima sa našim susjedima BiH nema obvezu izručivati svoje državljane. Ja mogu, dakle na pitanje koje je cjenjeni zastupnik Bosić postavio, dakle mogu uputiti dopis, i to ću naravno učiniti, ka Agenciji za koordinaciju policijskih tijela, dakle u sklopu odgovora na ovo pitanje. A kada se tiče ovog drugog pitanja koje je uvaženi zastupnik Kalabić postavio, naime isto tako ja moram zatražiti, da bih dao potpun odgovor na Vaše pitanje, ja moram jednostavno zatražiti od odgovarajućih institucija, pravosudnih institucija zašto je tome tako, odnosno i kakav je status. Ja ne bih mogao sada sa ovog mjesta odgovoriti konkretno na to pitanje, samo mogu obećati da ću ja, evo koliko je u toku današnjeg dana zatražiti takav odgovor i čim ga dobijem da ćete takav odgovor od mene dobiti. Dakle, ja ne mogu zaista unaprijed kazati zašto je tome tako, je li postoji rješenje ili nešto drugo temeljem koga gospodin Đukić jeste u zatvoru.
Klub poslanika, predsjednik Kluba vjerovatno imate nešto, kažite.
.../odmaknut od mikrofona/... da je ovo sad što smo čuli, zahtijeva naš odgovor i zato ja tražim pola sata pauze u ime Kluba SNSD-a i u međuvremenu da isto tako na zahtjev gospodina Jovičića, ako nije zauzet popodnevnom kavom sa gospodinom Orićem, da se i gospodin Radončić pojavi u Parlamentu i da odgovor na pitanje. Pola sata pauze.
U skladu sa članom 77. ja sam dužan da dam odmah pauzu pola sata. Bićete obaviješteni ako bude još neki klub tražio pauzu, da se ne sastajemo samo da bi obavijestio da je još jedan klub tražio pauzu, ali ćete to biti u klubovima adekvatno obaviješteni. Hvala. [[PAUZA]]
Kolegice i kolege zastupnici, s obzirom da je prošao rok koji je dan za stanku, u međuvremenu za vrijeme ove stanke obavljene su konsultacije članova Kolegija sa klubovima zastupnika koji su tražili te konsultacije, to su SDS i SNSD. Oni su izjavili, dakle njihovi predsjednici klubova, da su njihove zastupnice i zastupnici zaključili da nema uvjeta za nastavak sjednice. Navedeni su također i sigurnosni razlozi zbog događaja koji se, evo kroz medije doznajemo, dešavaju u Zenici, Tuzli i Bihaću, a navodno da je bilo nekih okupljanja i u Sarajevu, ja ne mogu to ni opovrći ni potvrditi. U međuvremenu smo održali i sjednicu Kolegija u užem sastavu koja se bavila pitanjem, dakle nastavka ove sjednice i Kolegiji glede njenog nastavka, ali niti prekida, nije postigao 22 suglasnost. Ja sam, evo s obzirom da nema predsjedatelja Doma, došao ovdje u dvoranu, ja bih molio sekretara Doma da nas izvijesti da li postoji kvorum ovdje i da onda na osnovu toga postupimo.
Samo ne može sekretar ništa postupiti dok se ne obezbijedi kvorum. Ovo je sad neformalna priča.
Oprostite, ja sad vodim sjednicu.
Ne možete voditi sjednicu, nema kvoruma.
Ne, ne, ja trebam konstatirati da nema kvoruma. Dakle, evo ja konstatiram da i nakon pokušaja i nakon stanki, dakle nema kvoruma za nastavak sjednice. Nemamo kvoruma, nemamo ni poslovnički. Da samo kažem, dakle kolegice i kolege zastupnici koji su tu došli i oni koji tu nisu, mi ćemo u međuvremenu unutar Kolegija nastaviti konsultacije i bićete na vrijeme izviješćeni. Hvala lijepo.
Mogu li dobit riječ?
Možete dobit riječ, recite gospodine.
Predsjedavajući sačekajte malo. Dakle, mnogi zastupnici, čekajte malo, dakle ovo nije stanje kvoruma u Parlamentu BiH, u Predstavničkom domu, mnogi zastupnici su izašli vani jer se ovaj sastanak odlagao i ljudi dolaze ovdje u Parlament. Za 10 minuta ćete imati kvorum ovdje. Vi ste odgovorni jer niste ljudima, jer niste na vrijeme došli ovdje u dvoranu kada smo trebali da se sastanemo. Prema tome, ja vas molim da sačekate, da utvrdimo ima li kvoruma ili nema, osim ukoliko vi nemate neke druge namjere. Toliko, hvala vam. [[PAUZA]]
Ako dozvolite nekoliko riječi samo. Dakle, jasno je da nemamo potrebnog kvoruma za rad Predstavničkog doma. Pokušali smo ga evo u nekoliko navrata obezbijediti, nismo u tome uspjeli. Ideja nas koji smo došli ovdje sada je bila da na poslovnički način okončamo ovu sjednicu jer nam Poslovnik propisuje da duže od 24 sata samo Predstavnički dom može donijeti odluku o tome. Nažalost, kao što vidite nismo uspjeli da na poslovnički način prolongiramo 23 održavanje ove sjednice i odgovornost za to, za kršenje Poslovnika i za ovu situaciju, isključivo će sada preuzeti oni koji su i doveli da budemo u ovoj situaciji. S ovim, mi koji smo ovdje došli i odazvali, smo završili svoj dio posla. Očigledno da osim poslanika ovdje ima puno posla i za, ne samo Aneks IV već i Aneks X Dejtonskog mirovnog sporazuma. Sjednica prekinuta u 17:10 sati